b"\n_START_ARTICLE_\nMonocle\n_START_PARAGRAPH_\nUn monocle \xc3\xa9s un tipus de lent correctiva usada per ajustar la visi\xc3\xb3 en un sol ull, que consisteix en un vidre circular amb certa graduaci\xc3\xb3. En molts casos emmarcat per un anell met\xc3\xa0l\xc2\xb7lic que t\xc3\xa9 una cadeneta o cord\xc3\xb3 amb el qual es pot subjectar a algun lloc (p.e. la roba) per tal d'evitar-ne la p\xc3\xa8rdua._NEWLINE_L'antiquari Philipp von Stosch, cap al 1720 a It\xc3\xa0lia, usava un monocle per examinar de prop gravats i antics camafeus, per\xc3\xb2 aquest element no va esdevenir un article incorporat al vestuari mascul\xc3\xad fins entrat el segle XX. El seu precursor immediat va ser el quizzing-glass dels dandis de la d\xc3\xa8cada de 1790, el qual posse\xc3\xafa una muntura amb m\xc3\xa0nec-generalment ornada-i se subjectava enfront de l'ull a manera de lupa o com els petits prism\xc3\xa0tics per a teatre.\n_START_SECTION_\nEstils\n_START_PARAGRAPH_\nHi ha tres estils de monocle. El primer consisteix en un simple anell de metall amb una lent que s'ajusta a l'\xc3\xb2rbita de l'ull. Aquest va ser el monocle usat a Anglaterra a partir de la d\xc3\xa8cada de 1830. El segon estil, desenvolupat en la d\xc3\xa8cada de 1890, va ser encara m\xc3\xa9s elaborat. En aquest cas, el marc posse\xc3\xafa una extensi\xc3\xb3 anomenada galeria, la qual, en allunyar la lent de l'ull, ajudava que les pestanyes no poguessin fregar-lo. Aquest tipus de monocle de vegades es feia a la mesura de l'ull, per la qual cosa era bastant cost\xc3\xb3s. El tercer estil de monocle \xc3\xa9s sense marc. Va ser dissenyat com una pe\xc3\xa7a de vidre amb una vora serrada per proporcionar una bona subjecci\xc3\xb3. De vegades se li agregava una perforaci\xc3\xb3 en un dels costats per passar un cord\xc3\xb3, encara que en general, la majoria dels monocles d'aquest tipus s'usaven sense cap sustentaci\xc3\xb3. Aquest estil va ser popular en els comen\xc3\xa7aments del segle XX, perqu\xc3\xa8 podien ser tallats per ajustar-se a qualsevol forma d'\xc3\xb2rbita de l'ull de forma barata, sense el cost d'un marc adaptat._NEWLINE_Els monocles no eren inc\xc3\xb2modes com de vegades es creu; adaptats en forma convenient, s'usaven sense esfor\xc3\xa7. Per aix\xc3\xb2, les classes benestants usaven monocles fets a mida i que necessitaven ajustos al llarg de la seva vida \xc3\xbatil. L'opini\xc3\xb3 popular era (i segueix sent) que un monocle podia caure f\xc3\xa0cilment amb una expressi\xc3\xb3 facial inesperada. Aix\xc3\xb2 va ser summament explotat en les com\xc3\xa8dies: l'elegant cavaller que s'espanta o sorpr\xc3\xa8n i el seu monocle que cau a terra o dins de la seva copa.\n_START_SECTION_\nUsuaris de monocle\n_START_PARAGRAPH_\nEl monocle va estar generalment associat a homes rics pertanyents a la classe alta. Combinat amb un frac i un barret de copa, completava el vestit de l'estereotip del capitalista de finals del segle\xc2\xa0xix. Els monocles van estar tamb\xc3\xa9 associats als militars alemanys d'aquest per\xc3\xadode fins a la Primera Guerra mundial. En nombroses pel\xc2\xb7l\xc3\xadcules i imatges apareix el t\xc3\xadpic militar alemany examinant els pl\xc3\xa0nols del camp de batalla amb el seu corresponent monocle. Molts oficials alemanys -alguns participants en les dues guerres mundials- com ara Erich Ludendorff, Walter von Reichenau, Hans von Seeckt, Wilhelm Keitel o Hugo Sperrle, efectivament els van usar._NEWLINE_Els monocles van tenir el seu apogeu a finals del segle XIX i van desapar\xc3\xa8ixer en gran part a causa dels aven\xc3\xa7os en optometria, els quals van permetre una major mesura de l'error de refracci\xc3\xb3, per la qual cosa les lents i lents de contacte poden ser prescrites amb diferents graduacions en cada ull. Tamb\xc3\xa9 va ser a causa d'una reacci\xc3\xb3 contra els estereotips que arribaven a associar-se amb ells._NEWLINE_Algunes figures famoses que van usar un monocle inclouen als pol\xc3\xadtics brit\xc3\xa0nics Joseph Chamberlain, el seu fill Austen Chamberlain i Henry Chaplin; tamb\xc3\xa9 el nacionalista musulm\xc3\xa0 Mohammad Ali Jinnah, el president portugu\xc3\xa8s Ant\xc3\xb3nio de Sp\xc3\xadnola, els directors de cinema Fritz Lang i Erich von Stroheim, el prominent escriptor portugu\xc3\xa8s Jos\xc3\xa9 Mar\xc3\xada E\xc3\xa7a de Queiroz, l'actor Conrad Veidt, els dadaistes Tristan Tzara i Raoul Hausmann, el col\xc2\xb7laboracionista pol\xc3\xadtic franc\xc3\xa8s Louis Darquier de Pellepoix, el criminal angl\xc3\xa8s Percy Toplis, l'esoterista i ide\xc3\xb2leg de la dreta italiana Julius Evola, el poeta Lord Tennyson, el diplom\xc3\xa0tic brit\xc3\xa0nic Christopher Ewart-Biggs-qui usava un monocle amb vidre fosc col\xc2\xb7locat sobre un ull de vidre-; l'actor Ralph Lynn, el cantant l\xc3\xadric Richard Tauber-qui ho usava per dissimular el seu estrabisme-, entre d'altres. D'altra banda, la fil\xc3\xb2sofa i te\xc3\xb2loga Elizabeth Anscombe va ser una de les poques dones notables que ocasionalment va usar un monocle. [1] Entre els famosos usuaris d'avui dia s'inclouen l'astr\xc3\xb2nom Sir Patrick Moore, l'exc\xc3\xa8ntric exboxejador Chris Eubank i el rei Taufa'ahau Tupou V de Tonga._NEWLINE_El monocle forma part de la indument\xc3\xa0ria distintiva d'almenys tres dels personatges de les operetes victorianes de Gilbert & Sullivan: el Major-General Stanley a Els pirates de Penzance, Sir Joseph Porter a HMS Pinafore, i Reginald Bunthorne a Patience, i el mateix compositor Arthur Sullivan n'usava un. En les diferents produccions de les operetes del duo angl\xc3\xa8s, \xc3\xa9s com\xc3\xba veure altres personatges portant monocles. Altres usuaris famosos de ficci\xc3\xb3 s\xc3\xb3n Wilkins Micawber (en David Copperfield de Charles Dickens), Mr Peanut (el man\xc3\xad-arist\xc3\xb2crata de Krafts Foods), el ninot Charlie McCarthy del fam\xc3\xb3s ventr\xc3\xadloc nord-americ\xc3\xa0 Edgar Bergen. Tamb\xc3\xa9 l'enemic de Batman: El Ping\xc3\xbc\xc3\xad, el Coronel Klink (personatge de la sitcom Hogan's Heroes) interpretat per l'actor Werner Klemperer, qui una vegada comentar que sostenia el seu monocle amb cola, la majoria de les encarnacions del Coronel Moustard del joc Cluedo/Clue, Forte Stollen de l'anime Galaxy Angel, i el personatge Cho Hakkai de l'anime Saiyuki. El fictici Lord Peter Wimsey, un detectiu amateur de classe alta, creat per la traductora i escriptora de novel\xc2\xb7les policials Dorothy Sayers, posse\xc3\xafa un conjunt d'eines de detecci\xc3\xb3 disfressades com a accessoris de cavaller, que inclo\xc3\xafen una poderosa lupa oculta sota l'aparen\xc3\xa7a d'un monocle. El dolent de les historietes DC, Monocle, \xc3\xa9s un \xc3\xb2ptic que crea un monocle que pot emetre raigs destructius, d'aqu\xc3\xad el motiu del seu nom. Amelia Bones s'observa Harry Potter a trav\xc3\xa9s d'un monocle a Harry Potter i l'Orde del F\xc3\xa8nix. Existeixen molts m\xc3\xa9s personatges hist\xc3\xb2rics i de ficci\xc3\xb3 que van portar o van utilitzar aquest gadget, els esmentats ho s\xc3\xb3n nom\xc3\xa9s a tall d'exemple."